Γεια σας, ονομάζομαι Charita Carter. Είμαι παραγωγός δημιουργίας εδώ στην Walt Disney
Imagineering. Είμαι υπεύθυνη καθοδήγησης ομάδων που παράγουν τα θεάματα
που βιώνουν οι επισκέπτες μας. Ψάχνουμε πάντα για τρόπους βελτίωσης
της εμπειρίας που βιώνουν οι επισκέπτες μας και η τεχνολογία είναι στο επίκεντρο αυτής της αναζήτησης.
Συγχαρητήρια, τα καταφέρατε! Προγραμματίσατε το BB-8. Τώρα εκτιμώ ότι είστε έτοιμοι για κάτι
πιο δύσκολο. Ας το δοκιμάσουμε. Τώρα που μάθατε τα βασικά του προγραμματισμού, θα πάμε
πίσω στο χρόνο για να φτιάξετε το δικό σας παιχνίδι, με ήρωες το R2-D2 και το C3PO. Για να φτιάξουμε ένα παιχνίδι,
θα μάθουμε για κάτι που οι προγραμματιστές παιχνιδιών χρησιμοποιούν καθημερινά: ονομάζονται γεγονότα.
Τα γεγονότα ζητούν από το πρόγραμμά σας να ακούει ή να περιμένει κάτι να συμβεί και, όταν αυτό
γίνει, να κάνει κάποια ενέργεια. Παραδείγματα γεγονότων είναι η αναμονή για κλικ από το ποντίκι,
το πάτημα ενός βέλους ή η αφή της οθόνης. Θα κάνουμε το R2-D2 να μετακινηθεί επάνω και να παραδώσει
ένα μήνυμα σε έναν αντάρτη πιλότο και μετά να μετακινηθεί κάτω στον άλλο αντάρτη πιλότο.
Θα χρησιμοποιήσουμε γεγονότα για να το κάνουμε να μετακινηθεί. Όταν ο παίκτης χρησιμοποιεί τα βέλη πάνω/κάτω ή
τα πλήκτρα πάνω/κάτω. Θα χρησιμοποιήσουμε το μπλοκ γεγονότος whenUp() (όταν επάνω) και θα κολλήσουμε σε αυτό το goUp() (πήγαινε επάνω). Όταν
ο παίκτης πατάει το επάνω βέλος, ο κώδικας που βάλαμε στο μπλοκ whenUp() εκτελείται. Και
θα κάνουμε το ίδιο πράγμα για να κάνουμε το R2-D2 να πάει κάτω.
Ώρα, αντί να γράψουμε όλο τον κώδικα για τον έλεγχο του ανδροειδούς από πριν, μπορούμε να αφήσουμε το R2-D2 να αντιδρά
σε γεγονότα πίεσης πλήκτρων που το οδηγούν τριγύρω στην οθόνη. Βήμα προς βήμα, το παιχνίδι σας
γίνεται πιο διαδραστικό.